Diari Oficial de la Generalitat Valenciana


Sumari del DOGV 9938, del 17-09-2024 (2024/9205)

RESOLUCIÓ de 6 de setembre de 2024, per la qual s'autoritza una generació de crèdit en el capítol 4 i 7, del programa pressupostari 422M00, MRR Educació i Formació Professional, de la Conselleria d'Educació, Cultura, Universitats i Ocupació, per import total de 5.164.832,00 euros, per ingressos finalistes procedents del Ministeri de Ciència, Innovació i Universitats (expedient 09.008/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9205

CVE
:   NOJD-X-3611-5839

Data del document
:   06-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

El 27 d'abril de 2021, el Govern d'Espanya va aprovar el Pla de recuperació, transformació i resiliència que arreplega 110 inversions i 102 reformes, amb un horitzó temporal fins a l'any 2026, sustentat en quatre eixos de transformació: la transició ecològica, la transformació digital, la cohesió social i territorial i la igualtat de gènere. Al seu torn, el Pla es dividix en 10 polítiques palanca que arrepleguen 30 components.

En este marc, que rep finançament dels fons Next Generation EU, s'integra el Pla per al desenrotllament de microcredencials universitàries, corresponent a la inversió 6 del component 21 del pla. L'objectiu que es perseguix amb este Pla és contribuir a la requalificació de la població adulta per a les noves necessitats derivades de la transició digital i verda, per a impulsar una nova oferta de títols universitaris propis apilables i que responguen a les necessitats de formació i requalificació dels professionals que conforma el teixit socioeconòmic de la Comunitat Valenciana.

Per mitjà de l'Orde de 27 de desembre de 2023, de la ministra de Ciència, Innovació i Universitats, per la qual s'acorda la distribució de crèdits a les comunitats autònomes per als exercicis 2023, 2024, 2025 i 2026, destinats a la modernització i digitalització del sistema educatiu a través d'un pla per al desenrotllament de microcredencials en les universitats públiques, correspon a la Comunitat Valenciana 5.164.832,00 euros, crèdits de gasto la generació dels quals es transferiran a les cinc universitats valencianes mitjançant la creació de dos línies de transferència perquè, seguint les directrius de la conferència general de política es destinen a l'obtenció de microcredencials per part de la població adulta.

Atés que es tracta d'ingressos no previstos, la Conselleria d'Educació, Cultura, Universitats i Ocupació proposa una generació de crèdit en els capítols 4 i 7 del programa pressupostari 422M00 MRR. Educació i Formació Professional, per import de 5.164.832,00 euros, per fons finalistes del Ministeri  de Ciència, Innovació i Universitats, amb la inclusió de les noves línies de transferència amb codi de línia T0112 i T0113, per a dur a terme les actuacions previstes en el component 21I06, Pla per al desenrotllament de microcredencials universitàries.

A este efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i els articles 21 i 24 de la Llei 8/2023, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria, adopte la següent

RESOLUCIÓ

*Primer*

Autoritzar una generació de crèdit, en el pressupost d'ingressos, en l'aplicació 40394, Transferències de l'Estat. Àrea d'Educació i Formació Professional MRR, amb codi de fons MR24000003, per import de 5.164.832,00 euros.

*Segon*

Autoritzar una generació de crèdit, en el pressupost de gastos, en l'aplicació W04187363JF34524 G.422M00.4, amb codi de fons MR24000003, per import de 5.111.845,74 euros i en l'aplicació F05402940FK54199 G.422M00.7 amb codi de fons MR24000003, per import de 52.986,26 euros.

*Tercer*

A conseqüència de l'import generat en el pressupost de gastos, s'autoritza la inclusió de dos línies de transferència en el programa 422M00, MRR. Educació i Formació Professional, amb el detall i els imports següents:

|  |  |  |
| --- | --- | --- |
| CODI LÍNIA: T0112 | DENOMINACIÓ LÍNIA: Pla per al desenrotllament de microcredencials universitàries. Gastos de funcionament | Cap.: 4 |
| IMPORT: 5.111.845,74 | BENEFICIARIS PREVISTOS: universitats públiques valencianes | |
| MODE DE CONCESSIÓ  Transferència  PUBLICAR DADES: sí | DESCRIPCIÓ I FINALITAT: Finançar els gastos de funcionament necessaris per a la consecució de l'objectiu del Pla de microcredencials universitàries, atés el criteri poblacional establit pel Ministeri per al repartiment dels fons | |
| APORTACIÓ GENERALITAT NO CONDICIONADA: 0,00  APORTACIÓ EXTERNA:                          ORIGEN:               IMPORT  40774 Transferència de l'Estat Educació i FP MRR           5.111.845,74  Total finançament afectat                                                    5.111.845,74 | | |

  

|  |  |  |
| --- | --- | --- |
| CODI LÍNIA: T0113 | DENOMINACIÓ LÍNIA: Pla per al desenrotllament de microcredencials universitàries. Gastos d'inversió | Cap.: 7 |
| IMPORT: 52.986,26 | BENEFICIARIS PREVISTOS: universitats públiques valencianes | |
| MODE DE CONCESSIÓ  Transferència  PUBLICAR DADES: sí | DESCRIPCIÓ I FINALITAT: Finançar les inversions necessàries per a la consecució de l'objectiu del pla de microcredencials: universitàries, atés el criteri poblacional establit pel Ministeri per al repartiment dels fons | |
| APORTACIÓ GENERALITAT NO CONDICIONADA: 0,00  APORTACIÓ EXTERNA:                    ORIGEN:                         IMPORT  40762 Transferència de l'Estat Educació i FP MRR                    52.986,26  Total finançament afectat                                                             52.986,26 | | |

  

*Quart*

A conseqüència de l'import generat, es modifica en l’FP3 del programa 422M00, MRR. Educació i Formació Professional, les dades relatives a l'aplicació d'ingressos 40842, que queden establits en els termes següents:

|  |  |  |  |  |  |
| --- | --- | --- | --- | --- | --- |
| *Codi d’ingrés* | *Codi de fons* | *Origen / Destinació del finançament* | *Cap.* | *Línia* | *Import* |
| 40783 |  | Transferència de l'Estat Educació i FP MRR |  |  | 5.164.832,00 |
|  | MR24000003 | C21.I06. Pla per al desenrotllament de microcredencials universitàries | 4 | T0112 | 5.111.845,74 |
|  | MR24000003 | C21.I06. Pla per al desenrotllament de microcredencials universitàries | 7 | T0113 | 52.986,26 |

  
  

València, 6 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública